JABATAN SYERIF DAERAH LOS ANGELES
MERUPAKAN JABATAN SYERIF TERBESAR DI NEGARA INI,
BERKHIDMAT UNTUK DAERAH YANG PALING RAMAI PENDUDUKNYA
MEREKA MENYIASAT PEMBUNUHAN YANG PALING KEJAM DAN RUMIT.
INI KISAH MEREKA.
3 FEBRUARI 2003
Kau kurung aku macam sampah.
SUARA PHIL SPECTOR
Kau kurung aku apabila ada orang datang ke rumah
dan kau menembak kepalanya.
Kemudian kalian datang,
menangkap dan memukul aku
dengan teruk sekali.
Aku akan pastikan kau terima akibatnya. Semua ini mengarut.
Phil Spector ditahan di Jabatan Polis Alhambra.
Saya dapat tahu daripada leftenan saya,
dia penerbit muzik yang kaya.
Saya tak pernah dengar tentang dia.
Gaya Spector sering dikreditkan
dengan mengubah cara kita mendengar muzik pop.
KORONER
Kes ini akan menjadi tumpuan,
kes yang akan menarik perhatian ramai.
Kami perlu membuka mata.
Saya rasa kami tahu.
Jabatan Syerif Daerah Los Angeles sememangnya yang terbaik.
Beberapa kes berprofil tinggi dibicarakan di Los Angeles.
Anda perlu berikan komitmen 110 peratus.
Ini pembunuhan. Tiada lagi jenayah paling serius.
Semua ini melibatkan semangat dan rasa tanggungjawab.
Keadilan datang daripada mencari kebenaran.
Ada sesuatu yang istimewa dan berbeza tentang kes selebriti.
Selalunya Los Angeles
yang menjadi pusat kes-kes seperti itu.
Semua orang mengaitkan Los Angeles dan Hollywood.
Hollywood, pelakon, pengarah dan penerbit.
Ada lebih lagi daripada itu.
Tapi itulah jantung bandar ini.
Los Angeles tempat yang lucu
dan syerif Daerah Los Angeles berkhidmat untuk seluruh daerah
dari tempat yang paling miskin di Amerika
sehinggalah kawasan paling kaya,
estet tepi laut bernilai ratusan juta dolar.
Kami siasat semua itu.
Jadi, agak pelbagai.
Matlamat utama saya ialah Homisid.
Pada tahun 1999, nasib baik menyebelahi saya.
Ketika itu, anak-anak saya berusia tujuh dan sembilan tahun.
Orang kata mereka terlalu muda kerana terlalu banyak masa
dan saya sentiasa sibuk,
tapi kami berusaha untuk kehidupan kami.
Jika kami perlu kembali ke pejabat pada pukul sepuluh malam
untuk menyiapkannya, itulah yang kami akan buat.
3 FEBRUARI 2003 7:00 PAGI
Saya dan rakan sepasukan, Paul Fornier, akan tamatkan tugasan
apabila kami terima pesanan dari balai
yang kami diberi kes di sebuah rumah agam di Alhambra.
Satu-satunya maklumat yang kami dapat ialah seorang wanita ditemui mati
dan seorang penerbit muzik terlibat.
Saya agak terkejut kerana ada hartanah yang besar
di pekan kecil ini
yang hanya terletak di pinggir bandar Los Angeles.
Alhambra ialah pekan yang sunyi.
Banyak kediaman kelas pertengahan dan keluarga tunggal.
Sekarang munculnya keganasan di pekan kecil ini.
Apabila sampai, kami nampak ramai orang di belakang pita kuning tempat kejadian.
Paul menyuruh kami memberi tumpuan sepenuhnya.
Seorang wanita ditembak di dalam kediaman ini.
Mangsa disahkan mati di lokasi.
Apabila saya tiba di sana, keadaannya seperti zoo.
Ada helikopter berita di atas dan van berita di jalan.
3 FEBRUARI 2003
5:00 PAGI - TEMBAKAN KEJAM 7:00 PAGI - DETEKTIF TIBA
Apabila tiba di tempat kejadian,
kami bercakap dengan pegawai polis Alhambra.
Biar saya jelaskan.
Jabatan syerif meliputi kawasan yang luas di Daerah Los Angeles.
Di daerah itu, ada majlis perbandaran yang lebih kecil.
Mereka ada jabatan polis sendiri.
Tapi mereka tak ada sumber seperti jabatan syerif.
Ada 100 orang detektif homisid di Jabatan Syerif Daerah Los Angeles,
jadi mereka akan hubungi kami
dan kami akan bertanggungjawab ke atas kes ini.
Pegawai polis Alhambra memaklumkan saya
yang mereka menerima panggilan 911 daripada pemandu Phil Spector.
Apabila mereka tiba, mereka nampak Phil Spector
berjalan berulang-alik di tingkap tingkat atas.
Mereka cuba memujuknya untuk turun ke bawah.
Dia ingkar dengan arahan mereka.
Mereka masuk ke rumah itu dan bersemuka dengan Phil Spector.
Dia tak bekerjasama.
Mereka nampak seorang wanita di atas kerusi, sudah tak bernyawa.
Phil merungut, "Ini perkara paling dahsyat pernah saya lihat."
Salah seorang pegawai telah merakam semuanya.
Semua ini mengarut.
Aku tak tahu apa wanita itu… apa masalah dia.
Tapi dia bersama pengawal di House of Blues.
Aku tak tahu apa masalah dia,
tapi dia tak berhak datang ke istana aku
dan membunuh dirinya.
Apa masalah kamu semua?
Senjata renjat digunakan.
Mereka menggunakan perisai balistik untuk tumbangkan dia.
Pegawai penyiasat Alhambra menjalankan siasatan awal.
Berdasarkan siasatan itu, mereka telah menahan En. Phil Spector.
Saya tahu orang menghadapi kematian dengan cara yang berbeza.
Anda perlu ambil kira semuanya. Anda perlu berfikiran terbuka.
Berdasarkan kenyataan Spector, membunuh diri ialah satu kemungkinan.
Pintu belakang terbuka.
Semasa kami masuk, saya nampak seorang gadis.
Dia terbaring di kerusi di ruang legar.
Ada sepucuk pistol kaliber .38 di kakinya.
Anda boleh nampak luka tembakan di dalam mulutnya.
Kami tak tahu siapa dia. Kami tak tahu jika mereka ada hubungan.
Mungkin ada yang tak kena.
Adakah ini jenayah? Mungkin bunuh diri? Adakah ini kemalangan ngeri?
Siasatan tiga penjuru.
Kami menyiasat semua penyiasatan kematian, pada pandangan pertama
seolah-olah itu pembunuhan.
Polis homisid menyiasat setiap kes bunuh diri
yang berlaku dalam bidang kuasa Syerif Daerah Los Angeles.
Setiap kematian kemalangan kecuali kemalangan jalan raya,
kami hantar polis homisid.
Saya memeriksa semua barangan di rumah En. Spector
dan saya mula memahami kepentingan orang ini dalam industri itu.
Kemasyhuran Phil Spector sebagai penerbit
kadangkala mengatasi artis yang bekerja dengannya.
Anda nampak Tina Turner. Anda nampak Righteous Brothers.
Anda nampak The Beatles, pencalonan Anugerah Grammy
dan semua anugerah yang dia dapat selama ini.
Sebagai ketua penyiasat,
kalau semua ini berjalan lancar, saya akan dapat pujian.
Kalau sebaliknya berlaku, saya perlu bertanggungjawab.
SYERIF
Kami tugaskan Mark Lillienfeld,
salah seorang detektif paling berpengalaman di Homisid
untuk menyiasat tempat kejadian
sebab kami tahu itulah bahagian penting
dalam siasatan ini.
Kes-kes besar dan Mark Lillienfeld serasi.
Kes berprofil tinggi buat polis tertekan dan saya tak peduli.
Kami berikan usaha,
sumber dan ketekunan yang sama untuk setiap tempat pembunuhan.
Keadaan rumah itu teruk.
Pencahayaan agak kurang.
Sangat kotor.
Ada tikus dan lipas.
Bagi orang yang sangat kaya, memang nampak pelik.
Anda fikir dia hidup mewah.
Ada segalanya di dalam rumah itu.
Seolah-olah dia jutawan yang mengumpul barangan.
Anda terfikir, "Aku perlu pastikan aku tak terlepas sesuatu."
Tapi anda juga terfikir,
"Mungkin dah enam tahun Spector tak masuk bilik ini."
Itu penyiasatan tempat kejadian jenayah paling unik
pernah saya sertai
dan sejujurnya, saya tak mahu buat lagi.
Sangat teruk dan memeningkan
sebab semuanya mengelirukan.
Jadi, kami tahu ada mayat di situ.
Kami ada bukti fizikal darah, luka tembakan yang jelas.
Mulutnya ditembak.
Jadi, ada gigi dan serpihan gigi di sekitar mayatnya.
Serpihan juga dijumpai pada permaidani dan di seberang bilik dekat tangga.
Kami mengumpul, mengambil gambar, melukis rajah dan simpan untuk ujian DNA.
Anda perlu ketepikan rasa jijik dan emosi.
Anda perlu lupakannya dan mula bertanya soalan.
Kami di sana untuk bercakap bagi pihak si mati
dan mereka tinggalkan petunjuk dengan bukti fizikal.
Kami tahu jika ada mayat di depan mata,
itu tanggungjawab yang besar dan anda perlu ambil serius.
Anda perlu menerima ideologi yang agak spiritual.
Saya boleh lihat mayat, tiada kesan.
Itu cuma cangkerang dan roh orang itu sudah tiada.
Saya rasa semua itu boleh terkumpul, berhadapan dengan kematian.
Kerja ini boleh beri kesan.
Sekarang anda fokus untuk selesaikannya.
Jadi, kami ambil masa sebelum serahkan tempat kejadian kepada polis.
Biasanya, tempat kejadian akan ditutup jika terdapat banyak bukti,
mungkin tujuh, lapan jam.
Untuk kes ini, kami buat selama sehari.
Ada sepucuk pistol kaliber .38 di atas lantai
yang dikeluarkan oleh syarikat senjata api Colt
dan ada satu kartrij di dalam silinder senjata itu.
Selain itu, kami temui peranti kunci ibu jari
dari pintu belakang rumah.
Kebanyakan orang ada bolt lokos dan ia masuk dari pintu ke bingkai
dan itu memberikan tahap keselamatan tambahan.
Untuk membuka bolt lokos itu, anda perlu putarkan peranti ibu jari ini
dan benda itu terpisah dari kunci serta berada di atas lantai.
Itu sangat luar biasa. "Bagaimana ia berlaku?"
Ada yang berkata pistol itu diletakkan di kaki mangsa.
Masalahnya, anda takkan dapat lakonkan semula tempat pistol itu akan mendarat.
Pistol terjatuh…
akan terpelanting.
Sarung kulit untuk pistol ditemui dalam laci
dan dapat dibuktikan sarung itu
sesuai dengan pistol kaliber .38 biru keluli Colt dua inci.
Jadi, pistol itu datang dari sarung itu.
Pada pukul 5:00 petang, hampir 12 jam selepas itu,
pejabat koroner akhirnya mendapat pengesahan
identiti mangsa.
Ini Lana Clarkson.
Ketika itu, kami dapat maklumat ibunya.
Kami pergi berjumpa Donna.
Saya dapat panggilan daripada adik Lana, Fawn.
Dia kata, "Sesuatu mungkin berlaku kepada Lana.
Entahlah. Ada yang tak kena." Saya bertanya, "Apa maksud awak? Kenapa?"
Ada seseorang menghubungi Fawn, tapi dia tak tahu butirannya.
Katanya mungkin ada kaitan dengan berita di televisyen
tentang pembunuhan di Alhambra.
Lana sepatutnya menelefon saya, tapi sebaliknya.
Saya fikir mungkin ada parti
dan dia ditahan bersama orang lain untuk siasatan.
Saya menelefon pejabat syerif.
Semasa dalam perjalanan berjumpa Donna,
dia telah pun menghubungi Paul.
Saya ingat dia telefon saya semula. Dia kata, "Di mana saya boleh jumpa awak?"
Saya terkejut. "Jumpa saya?"
Kemudian…
Maafkan saya.
Dia beritahu alamat Lana di terusan.
Dia kata, "Boleh kami jumpa di sana?"
Saya sangat risau.
Saya tak tahu apa yang berlaku. Itu bukan petanda baik.
Saya berhenti di garaj dan cuba menguatkan semangat
serta mengawal perasaan tanpa mengetahui apa-apa.
Jadi, saya bersihkan kereta
dan saya ambil sepasang kasut.
Sambil memegang kasut itu, saya terfikir,
"Tak mungkin Lana. Ini kasut dia."
Maaf.
Tiba-tiba, detektif datang.
Adik dan abang dia datang.
Kami berjalan ke depan kotej
dan masuk ke dalam.
Detektif Fornier melihat lantai dan berkata Lana dibunuh.
Maaf.
Tak kisahlah jika anak itu dewasa atau budak kecil.
Tiada yang lebih teruk dan luar biasa
daripada anak-anak yang mati sebelum ibu bapanya.
Agak sukar.
Pemberitahuan kematian orang tersayang…
sememangnya tugas paling teruk seorang polis
dan ada banyak lagi yang seumpamanya.
Anda perlu siasat semua yang penting
secepat mungkin
kerana cara kami mengumpul bukti fizikal akan terjejas.
Saya, rakan sepasukan dan lapan orang detektif lain
masih memproses tempat kejadian.
Lebih banyak maklumat tentang mangsa,
lebih besar kemungkinan anda faham bagaimana mereka mati.
Mereka perlu memahami apa yang anda beritahu
dan sekarang saya akan bertanya,
"Dia ada di rumah Phil Spector. Awak kenal Phil Spector
Dia kenal Phil Spector? Awak tahu kenapa dia ada di sana?"
Donna kata, "Dia tak kenal lelaki ini."
Dalam industri hiburan, semua orang bersosial selepas waktu kerja.
Saya tak terkejut.
Lana selalu berhubung dengan orang yang berbeza.
Dia tak duduk diam. Lana seorang pelakon yang bekerja.
Saya nak naik bas.
Tahu bas itu ke mana?
Ya, ke mana saja.
Dia berlakon banyak rancangan televisyen pada tahun 80-an.
Lana berlakon dalam filem Barbarian Queen.
Kedua-dua pergelangan tangannya retak dan itu satu halangan besar baginya.
Dia terjatuh.
Untuk menahan jatuhan itu, kedua-dua pergelangan tangannya patah.
Pin dipasang ke dalam tangannya.
Itulah permulaan pemulihan selama setahun baginya.
Kami tak tunggu lama.
Kami berikan masa untuk mereka bersendirian.
Selepas kejadian itu, Phil Spector ditahan
dan dia beritahu polis Alhambra yang dia mahukan peguam.
Sebaik saja dia ucapkan kata-kata itu,
dia tak boleh disentuh dan ikat jamin sejuta dolar dikenakan.
Pejabat Pendakwa Raya tak mahu memfailkan kes ini.
"Kami akan tunggu sehingga semuanya disiasat."
Semasa taklimat awal oleh pegawai polis Alhambra,
mereka kata mereka ada seorang saksi, iaitu pemandunya.
Orang yang membuat panggilan awal 911, Adriano De Souza.
Jadi, kami perlu cari pemandu itu.
- Detektif Paul Fornier. - Detektif Richard Tomlin.
Kami di sini dengan…
Adriano De Souza.
Apabila kami bercakap dengan Adriano De Souza,
dia kata dia pernah bekerja untuk Phil sepuluh hingga 15 kali sebelum ini.
Adriano kata Phil Spector keluar tepat pada pukul tujuh
seperti kebiasaannya.
Kemudian pergi makan malam dan minum di Hollywood Barat.
Pada pukul 1:15 sehingga 1:20 pagi,
dia diarahkan untuk pergi ke House of Blues.
Kemudian, House of Blues ditutup.
Lebih kurang pukul 2:00 pagi dan Lana membantu Phil Spector yang mabuk.
Dia kata, "Saya percaya dia mabuk."
Dia membawa lelaki itu dan meletakkannya di kerusi belakang kereta.
Dia masuk dan mereka pergi ke rumah Phil Spector.
Adriano kata dia meletakkan kereta di belakang rumah itu.
Dia mainkan muzik. Dia tertidur.
Pada pukul 5:00 pagi, Adriano mendengar bunyi yang sangat kuat.
Dia terkejut dan keluar dari keretanya.
Tiba-tiba, pintu belakang terbuka.
Dia nampak Phil Spector memakai jaket putih.
Saya nampak mukanya.
Saya nampak dia memegang pistol.
Adriano nampak ada darah di tangannya.
Saya buat begini dan saya nampak kakinya.
- Saya nampak wanita di kerusi itu… - Okey.
…mukanya berlumuran darah.
Spector memandang Adriano dan berkata…
Dia beritahu saya, "Saya rasa saya bunuh seseorang."
Adriano rasa nyawanya dalam bahaya, dia mula berlari.
Dia telefon pengurus Phil. Tapi masuk ke mel suara.
Michelle.
Michelle, awak perlu datang ke rumah En. Phillip.
Saya rasa dia bunuh seorang wanita.
Saya akan telefon polis sekarang.
Adriano kata, "Saya rasa En. Phil baru bunuh seseorang."
Dia letak telefon, kemudian dail 911
dan beritahu perkara yang sama.
Di Daerah Los Angeles,
proses ini boleh menjangkau seminggu lebih sebelum autopsi dijalankan.
Sepatutnya kami menguruskan semuanya sama,
tapi realitinya tak semestinya begitu.
Kes ini mendapat perhatian syerif.
Mereka nak tahu selanjutnya.
Autopsi dibuat pada hari berikutnya, tidak pernah terjadi sebelum ini.
Penemuan utama autopsi itu ialah
ada satu luka tembakan di dalam mulutnya.
Di mana tembakan itu dan bagaimana ia berlaku,
Lana mati serta-merta.
Peluru itu menghala ke bawah.
Kalau anda bunuh diri, anda acukan pistol ke bawah?
Mungkin lebih kepada di tahap yang sama atau menaik.
Cara kematian ialah penentuan sah yang diserahkan kepada doktor perubatan.
Dia cuma ada lima pilihan.
Homisid, bunuh diri, kemalangan, semula jadi, tak diketahui.
Koroner yang tentukan. Bukan hakim, bukan juri.
Koroner, pemeriksa perubatan membuat keputusan yang sah.
Dr. Pena sangat teliti untuk buat kesimpulan itu.
Sebahagiannya pengalaman dan pertimbangan akal,
sebahagiannya sains.
Dalam kes ini, Dr. Pena menangguhkan hasil penemuannya
dan menunggu laporan kembali
sebelum membuat keputusan akhir.
Saya lebih cenderung kepada pembunuhan atau kemalangan.
Kami masih perlu menyiasat, mungkinkah dia membunuh diri?
Adakah dia tertekan? Adakah dia mengalami masalah kewangan?
Kami bercakap dengan tuan rumahnya. Katanya dia penyewa contoh.
Itu mengetepikan fakta dia tak berduit dan hidup susah.
Sesiapa yang kami fikir ada hubungan dengannya,
sama ada perniagaan atau peribadi, kami bercakap dengan mereka.
Semua orang ada saat-saat yang menyedihkan.
Tapi dia selalu menguatkan semangat dan berjaya mengatasinya
dan jika dia perlukan sesuatu, dia boleh hubungi saya.
Tiada siapa kata dia cuba cederakan dirinya.
Tiada siapa kata dia pernah bercakap tentang bunuh diri.
Dia seorang yang positif
dan takkan terfikir untuk mencederakan diri sendiri.
Sepatutnya, Lana kembali ke dunia lakonan,
tapi dia berehat selama setahun
dan dia tidak lagi menjadi pilihan utama pengarah-pengarah,
dia perlu cari jalan untuk terus hidup
dan peluang ini muncul di House of Blues.
Clarkson bekerja sebagai pelayan di House of Blues.
Dia teruja untuk bekerja.
Dia teruja sebab dia dah sembuh dan sihat.
Dapat menjadi pelayan di Bilik Asas merupakan satu penghormatan.
Bilik Asas di House of Blues ialah tempat yang sangat berprestij.
Tempat itu terkenal di Hollywood.
Sebagai tetamu Lana, saya pernah bertemu George Clooney di sana.
Kalau anda terkenal di Hollywood, anda pasti melawat Bilik Asas.
Saya dan Paul pergi ke House of Blues.
Kami bercakap dengan pengurus, ketua keselamatan
dan pelayan yang melayan Spector.
Spector datang
dan Lana bekerja sebagai pelayan malam itu.
Dia kata, "Awak tak kenal saya? Saya Phil Spector."
Dia tak mengenalinya dan berkata, "Maaf, Cik Spector. Awak tak boleh masuk."
Lana fikir dia perempuan.
Itu permulaan yang teruk.
Ketua keselamatan berlari ke arahnya dan kata, "Hei, bukan."
Tarik dia ke tepi dan kata, "Layan dia macam emas."
Ketika itu, Lana bawa dia ke meja khas,
meminta maaf tanpa henti.
Pada awal pagi, tempat ini ditutup.
Mereka dilihat pergi bersama. Kami tanya, "Ada rakaman video?"
Kami tengok video itu.
Nampaknya Lana membantu Spector masuk ke dalam kereta.
Menurut Adriano, Spector mabuk.
Dia asyik mengajak Lana,
"Marilah ke istana saya. Awak perlu lihat istana."
Lana pun bersetuju
dan begitulah mulanya.
Sangat menakutkan melihatnya
apabila mengetahui wanita muda ini akan mati dalam masa dua jam.
Kebanyakan soalan kami berkisar tentang,
"Wanita cantik…" Lelaki suka mengambil kesempatan.
Dia di Hollywood, tempat asal istilah "pelakon sofa".
Apa reaksi dia apabila ada individu yang memberikan komen tak wajar
atau buat sesuatu yang tak senonoh kepadanya?
Lana, dia tahu cara menolak perhatian dengan sangat berhati-hati.
Agak mudah untuk orang lain membuat kesimpulan dan andaian
tentang wanita yang pergi ke rumah lelaki pada tengah malam.
Tapi saya kenal Lana
dan saya tahu kenapa dia pergi ke rumahnya.
Dia ke sana bukan sebab dia tergoda dengan lelaki itu.
Takkan ada apa-apa yang menakutkan
tentang minum dengan Phil Spector.
Phil cuma 167 sentimeter dan Lana 182 sentimeter.
Dia tahu jaga diri.
Saya boleh nampak
di mana Lana akan tertarik dengan orang seperti Phil Spector.
Ini Hollywood.
Rangkaian kenalan sangat penting.
Saya kenal Phil Spector dan Lana Clarkson.
Perbezaan yang luar biasa dan meragukan.
Pada tahun 1966, saya mengenali Phil Spector
dan melihat cara dia bekerja.
Semasa saya berusia 15 tahun, Gold Star Studio sangat terkenal.
Saya akan menyelinap masuk dan duduk di sofa.
Seorang jurutera menjemput saya ke studio.
Akhirnya, saya sertai sesi Phil Spector.
Phil Spector ada Wall of Sound.
Wall of Sound melibatkan empat orang pemain gitar serentak
dan tiga piano… tapi tiada siapa buat begitu.
Dua orang pemain dram, memang gila.
Saya tak pernah lihat orang seperti dia,
perangainya semasa merakam dan kelakuannya.
Dia seperti seorang diktator,
tapi dia tahu apa yang dia mahu dan dia dapat.
Lana salah seorang kawan rapat saya,
tapi kami tak pernah berbual tentang Phil Spector.
Kali terakhir saya berjumpa dengannya pada tahun 1978.
Saya kenali Lana Clarkson pada tahun 1984 sebelum berpindah ke New York.
Lana tak tahu reputasi Phil.
Phil Spector sangat berbahaya,
tak stabil dan sangat sukar dijangka.
Kalau saya berada di House of Blues malam itu,
semua ini takkan berlaku.
Saya takkan benarkan dia pergi bersama Phil, tapi…
Semua orang dapat rasa
yang kes ini akan diperhatikan dengan teliti.
Jadi, kami perlukan sebanyak maklumat yang boleh.
Makmal kami mendapat keputusan DNA
yang diperoleh semasa siasatan di tempat kejadian.
Di bilik tidur utama,
kami jumpa jaket makan malam putih yang En. Spector pakai
semasa di House of Blues.
Ada percikan darah pada lengan jaket.
Di bilik air tetamu ada lampin kapas.
Sesuatu yang saya belajar.
Pemilik senjata akan membalut senjata dengan lampin.
Lampin itu ada darah dan agak lembap.
Kami dapati darah Lana Clarkson ada pada lampin dan bilik air itu
dan darahnya ada pada jaket Phil Spector.
Apabila peluru terkena Cik Clarkson dan darahnya terpercik,
kesannya ada pada pistol En. Spector, lengan baju dan juga tangannya.
Semasa lampin dan pistol itu diperiksa,
Dr. Lynne Herold dapat membuat kesimpulan
yang lampin itu digunakan untuk mengelap pistol.
Ada lembapan
dan bukti darah dipindahkan dari senjata ke lampin itu.
Bukti kesan darah ialah bukti mengikut keadaan jenayah.
Bagaimana pistol itu meledak? Di mana pistol itu semasa meledak?
Apakah kesan tembakan pistol itu?
Agak sukar sebab kami berdepan
bukti corak darah di atas karpet merah gelap.
Apabila semua penemuan ini terbongkar, bunuh diri boleh diketepikan.
Kami percaya itu satu pembunuhan?
Mungkinkah ada sedikit syak wasangka yang kes ini satu kemalangan? Ya.
Tapi masalahnya, dia tak kata begitu.
Aku tak tahu apa wanita itu… apa masalah dia.
Tembak kepala dia di rumah aku.
Pejabat koroner akhirnya mengesahkan ini kes homisid.
Pemeriksa perubatan menentukan Lana Clarkson telah dibunuh
tapi pejabat Pendakwa Daerah LA tidak mahu memfailkan pendakwaan.
Pejabat koroner Los Angeles buat pengumuman ini.
Bukan saja mereka kata ini kes homisid, tapi juga menuduh Phil Spector.
Bila pendakwa raya LA akan berikan kenyataan?
Spector terkenal
dan agak besar untuk pendakwa daerah yang kalah
banyak kes berprofil tinggi.
Saya masih ingat, apabila kes Spector muncul,
saya kenal Phil Spector.
"Who's Lost That Loving Feeling."
Cucu saya suka muzik Top Gun.
Ada… Saya tak nak sebut paranoia.
Tapi pejabat kami teruk dikecam dalam kes OJ Simpson.
Kami mahu lebih masa untuk failkan dakwaan terhadap Simpson.
Tapi ada banyak tekanan daripada media dan kami terpaksa failkan kes itu.
Apa yang berlaku dalam kes OJ Simpson? Kami belum bersedia.
Kami nak pastikan keadilan ditegakkan dan mereka dapat hukuman setimpal.
Sekarang kami fokus pada,
"Bagaimana nak kukuhkan bukti yang menunjukkan ini kes pembunuhan
tanpa keraguan munasabah?"
Juga, "Apa yang boleh menghalang kami daripada mendapat sabitan itu?"
Semua orang mahukan perhatian media.
Agak menyedihkan, tapi itulah sifat media.
Mereka akan ikut kes yang besar dan berkepentingan.
Phil Spector suka bercakap. Dia ditemu bual setiap masa.
Dalam sebuah temu bual majalah, dia kata Clarkson "mencium pistol."
Dia palsukan maklumat dan nampaknya dia membenci Lana
dan dia memfitnahnya.
Pasukan perhubungan awam Phil Spector memburuk-burukkan Lana.
Orang mengecamnya sebab dia pelakon filem bajet rendah,
tapi dia berbangga.
Dia tahu dia berbakat besar dan memang terbukti.
Keluarganya meminta kami,
kenalan rapatnya, tidak bercakap dengan sesiapa.
Orang akan cakap sesuatu dan memutar belitkannya
dan semua itu akan diterbitkan dalam majalah atau akhbar.
Saya kata lebih baik jangan bersuara.
Jadi, kami cuma memerhatikan
dan menyimpan dalam hati segala fitnah yang dilemparkan
oleh Phil Spector dan pasukannya.
Memang teruk.
Niat buruknya terserlah.
Anda terpaksa berkata,
"Awak cuba sembunyikan sesuatu dan awak telah membunuh."
Tak syak lagi, ini kes yang paling didorong oleh media.
Kawan dan saudara saya, itu yang mereka bualkan.
"Awak terlibat dalam kes itu?" Semua orang ada teori mereka.
Tapi perlu ada keseimbangan.
Antara perkara yang saya buat,
saya jarang bercakap tentang pekerjaan saya.
Tak ada keistimewaan.
Inilah pilihan saya dan saya suka melakukannya.
Dalam kes ini, saya tidak menonjolkan diri.
Saya cuma cakap perkara yang perlu sahaja.
Ketika itu, anak-anak saya berusia 13 dan 11 tahun.
Anak-anak saya tahu apa yang berlaku,
tapi rasanya mereka mengikut arahan saya dan tak pernah…
Saya selalu ketawa. Mereka tak terlalu kagum dengan saya.
Saya dengar Spector gambarkan… Sebenarnya saya baca
dalam akhbar pagi ini 90 peratus menarik, sepuluh peratus menyusahkan.
Ya.
Awak ada pengalaman sepuluh peratus itu?
Tak pernah, tapi ada banyak cerita.
Kami fokus pada, "Kenapa kami percaya itu pembunuhan?"
Kami perlu masuk ke dalam kehidupan Phil Spector.
Sekurang-kurangnya sekali dia ditangkap dengan pistol.
Dia memiliki pistol. Dia ada pistol.
Saya dapat tahu daripada orang lain yang dia selalu
mengacukan pistol sesuka hati.
Ada banyak cerita dia mengacukan pistol
semasa rakaman lagu Ramones.
Dia marah pada John Lennon dan menembak siling.
Kami perlu menjejakinya.
Perlakuan buruk Phil Spector itu ada kaitan dengan kekuasaan.
Kalau ada kuasa sebenar, anda tak perlukan pistol.
Dia penakut.
Ada sebab dia bawa pistol berpeluru. Dia boleh membuli orang,
daripada John Lennon sehinggalah Leonard Cohen.
Mereka sedang bersedia untuk tamatkan sesi rakaman muzik.
Phil Spector berkata kepada Leonard Cohen, "Nyanyi lagu ini sekarang."
Leonard berkata kepada Phil, "Saya dah penat.
Saya boleh buat esok." Kemudian Phil keluarkan pistol.
Dia halakan kepada Leonard dan kata, "Awak akan menyanyi sekarang."
Leonard Cohen tak takut langsung. Itu hari pertama.
Leonard beritahu saya kisah ini, bukan?
Dia masih tertarik
dengan kemungkinan apa yang akan berlaku jika bekerja dengan Phil,
tapi Leonard tahu dia sentiasa membawa pistol itu.
Dia sangat berkuasa.
Jadi, ramai yang teragak-agak.
Terutamanya orang dalam dunia muzik.
Mereka rasa dia cukup berkuasa untuk menggagalkan kerjaya mereka.
Ketika ini, ramai individu yang kami temu bual
enggan dirakam,
tapi mereka menceritakan bagaimana Phil mengurung orang di rumahnya.
Lelaki dan wanita.
Selepas berseronok dengan Phil dan anda mahu beredar,
dia akan kata, "Tunggu di sini,"
dan tempatnya sentiasa di ruang legar.
Kadangkala dia akan hilang berjam-jam
sehingga dia bersedia untuk melepaskan anda pergi.
Bagaimana dia mengurung…
Ingat kunci bolt lokos di atas lantai itu?
Dia akan tanggalkan kunci dan sekarang mereka terkurung.
Satu lagi peluang untuk dia mengawal orang lain.
Itu yang membezakannya.
Dia gilakan kawalan.
Cik Clarkson sebenarnya dikurung.
Dia tak boleh pergi atas kerelaan sendiri sebab dia tak boleh membuka pintu itu
sebab En. Spector telah mencabut tuil kunci
pada bolt lokos pada pintu itu.
Kami dengar khabar angin, tapi khabar angin tak berguna di mahkamah.
Kami perlu ada bukti kukuh.
Rich Tomlin dan pasukannya menjejaki setiap petunjuk,
mereka mengubah khabar angin ini menjadi kenyataan.
Kami jumpa beberapa orang saksi sebenar.
KENYATAAN SAKSI
Kadangkala, ia hanya hubungan singkat,
kadangkala wanita yang dikenalinya selama ini,
tapi semua wanita ini ada pengalaman yang sama,
iaitu pernah dijadikan tebusan,
kebebasan mereka dirampas oleh En. Spector.
Wanita-wanita ini kata dia sangat menawan,
memahami keperluan mereka, sangat menarik,
pandai berbual dan tiba-tiba semuanya berubah.
Phil Spector suka menjemput wanita ke rumahnya,
mahu kepuasan seksual
apabila mereka tak patuh atau puaskan dia, dia akan keluarkan pistol.
Itulah modus operandinya
dan ini menunjukkan itulah tabiat atau perbuatan yang dia biasa buat
dan semua ini penting kerana
jika anda tak jumpa sesiapa yang menceritakan perkara ini,
itu mungkin titik pertahanan yang agak besar.
"Mengarut! Klien saya takkan buat begitu!"
Wanita-wanita ini sanggup beri keterangan dan mereka takut nyawa mereka terancam,
mereka fikir Phil akan membunuh mereka.
Ini bukti yang penting
dan elemen utama dalam menunjukkan kewujudan niat.
Itu bukan kes bunuh diri, tapi juga bukan kemalangan.
Dia ada kecenderungan agresif
dan lambat laun, inilah hasilnya.
Kalau anda bercakap dengan orang yang pernah melaluinya,
saya rasa Phil tak mahu dia pergi.
Dia tinggalkan Lana di ruang legar selama sejam atau lebih.
Dia tertidur dan atas sebab yang kita takkan tahu,
dia ambil pistol itu dan masukkan ke dalam mulut Lana.
Lana panik dan dia membunuhnya.
Menyedari perbuatannya itu, Phil Spector ada masa yang mencukupi
untuk cuba mengubah tempat kejadian.
Kami sentiasa berhubung dengan pejabat pendakwa raya.
Ini usaha sama.
November 2003,
keputusan dibuat dan tuduhan membunuh difailkan terhadap Phil Spector.
20 NOVEMBER 2003 SEMBILAN BULAN SELEPAS KEMATIAN LANA
Dalam penampilan awal di mahkamah, peguam bela OJ, Robert Shapiro di sisinya.
Sekarang, dia bersama pasukan peguam berprofil tinggi ketiganya.
Apa yang menonjol mengenai Phil Spector,
dia langsung tak mahu dipenjarakan.
Setiap kali ada peguam bela baharu, pasti ada kesinambungan
dan hakim perlu memberikan masa kepada mereka untuk bersedia.
Phil Spector diikat jamin, bermakna dia dibebaskan.
Kemudian dia berkahwin.
Selagi dia dapat menunda kes ini, dia akan bebas.
En. Spector?
25 APRIL 2007 EMPAT TAHUN SELEPAS KEMATIAN LANA
Nampak macam suasana di sarkas.
Phil Spector akan pakai rambut palsu yang berbeza untuk perbicaraan.
Pengawal peribadinya agak tegap.
Pembelaan dalam kes ini,
beberapa kelakuan mereka sangat melampau.
Salah seorang peguam pembela,
individu yang tidak bermoral dan tidak beretika,
peguam mafia New York.
Dia cuba bercakap dengan saya di koridor dan tandas, ikut saya ke sana.
Dia seakan-akan berkata, "Aku dah tak sabar.
Aku akan kenakan kau."
Betulkah? Saya cuma budak kecil.
Awak fikir saya tak pernah dibuli sebelum ini? Awak butakah?
Tengok muka ini. Pandang saya. Begitulah saya membina kerjaya.
Saya bukan pemberi keterangan yang bagus,
tapi saya boleh beritahu perkara sebenar, mudah sahaja.
Mungkin saya nampak seperti mudah digertak atau seumpamanya.
Saya harap sebaliknya.
Dalam perbicaraan ini, keadilan untuk Lana dan keluarganya menjadi pertaruhan.
Terdapat mesej tersirat dalam perbicaraan ini juga.
Pejabat Pendakwa Raya Los Angeles tak pernah memenangi kes berprofil tinggi
selama 40 tahun,
walaupun ada bukti penting
yang selebriti itu terlibat dalam aktiviti jenayah.
Tahun pertama saya di pejabat pendakwa daerah
ialah perbicaraan OJ Simpson.
Saya seorang pendakwa raya yang muda.
Banyak pengajaran yang dipelajari daripada perbicaraan itu.
Juri melihat selebriti dengan pandangan yang berbeza.
Mereka mempertimbangkan identiti mereka.
Ada sedikit simpati yang terbina
dan ada banyak tekanan pada juri.
Mereka tahu mereka akan dikritik oleh kawan-kawan
jika ada selebriti yang didapati bersalah.
Kami tak mahu membicarakan Phil Spector si penerbit muzik.
Kami mahu Phil Spector si manusia biasa.
Hakikat bahawa dia penerbit muzik terkenal
yang menghasilkan muzik yang hebat mengikut standard terkini,
muzik luar biasa
serta mengubah haluan muzik dan rock and roll seperti yang kita tahu…
Itu tak penting.
Apa yang penting ialah apa yang berlaku di dalam rumah agam itu
pada hari tersebut.
Strategi saya ialah mendedahkan Phil Spector yang sebenar.
Muktamad.
Kami ada hampir 20 insiden yang kami mahu gunakan.
Hakim turunkan kepada lima, tak mengapa.
Ada pistol diacukan ke kepala saya.
Dia ambil revolver dan pukul kepala saya.
- "Awak pergi, saya akan bunuh awak." - "Pergi, saya akan tembak kepala awak."
Tiba-tiba sahaja.
Saya rasa dia pakai jaket kotak-kotak.
Saya ingat dia mirip Elmer Fudd.
Pistol itu lebih besar daripada dia.
Kami naik tangga ke bilik tidurnya. Dia tak perlu buat begitu.
Dia boleh jadi romantik, tapi dia mengacukan pistol.
Dia nak rogol saya.
Hati-hati dengan kata-kata awak.
Sebab apa yang awak cakap kepada saya tak berbaloi dengan nyawa awak.
MEL SUARA PHIL SPECTOR KEPADA MANGSA
Selamat tinggal, Dorothy.
Agak sedih mendengarnya.
Ada wanita yang mendedahkan diri
dan saya berterima kasih kepada mereka kerana melakukannya
kerana bukan mudah untuk berada di depan semua kamera Court TV
dan semua orang, mereka ceritakan kisah yang menyayat hati.
Media berkata, "Kami mahukan liputan meluas."
Kami tahu kes OJ Simpson sangat teruk.
Perubahan tingkah laku mulai ketara.
Perbicaraan ini menjadi pertunjukan.
Anda mempersembahkan persembahan dan bukannya bukti.
Jadi, salah satu perkara yang kami cuba buat
ialah membuat saksi-saksi berpihak kepada kami,
cuba memahami mereka di sana untuk menceritakan kebenaran.
Yang lain cuma gangguan. Abaikan saja.
Saya gementar ketika bercakap di khalayak ramai.
Saya tak suka beri keterangan. Saya takut.
Saya tahu En. Spector ada sumber yang tak terhad.
Jadi, dia mengupah peguam yang mahal, cekap dan agresif.
Jadi, saya ada kekurangan.
Ada beberapa peraturan mudah dalam memberi keterangan yang saya patuhi.
Dengar soalan, jawab soalan, diam.
Saya beri keterangan. Saya agak gementar juga.
Mark Lillienfeld berada di kandang saksi.
Semasa perbicaraan,
dia diminta menggambarkan sesuatu tentang Lana,
dia tersasul dan menyebut "kakinya" dan bukannya "tangannya".
Saya menyebut tangan wanita ini kaki macam kaki anjing.
Sebab saya gementar dan juga bodoh.
Saya pandang orang lain dan maknya memandang saya.
Mak dia nampak terkejut dan tak percaya.
"Awak panggil tangan mendiang anak saya sebagai kaki"
Saya duduk di situ dan termenung.
Ya. Itu bukan saat terbaiknya.
Beliau memperbetulkan keadaan dengan segera.
Mark rasa kecewa.
Itu kali pertama saya… Saya terpaksa menenangkan dia.
Dia rasa sangat bersalah.
Dia cuma pencinta anjing, dia bela anjing sepanjang hidupnya.
Saya digelar sempena nama anjing. Saya bermimpi tentang anjing.
Saya ada masalah anjing.
Mak Lana Clarkson, satu-satunya yang penting bagi saya…
Saya minta maaf.
Saya masih ingat lagi, dia berjumpa saya dan dia sangat baik.
Saya sangat bersyukur.
Saya baru bercakap dengan dia,
saya sangat berbesar hati dapat menyertai siasatan homisid
seorang mangsa yang sangat baik.
Saya gembira kerana dapat memahami kehidupannya
dan bagaimana dia menyentuh kehidupan orang lain.
Perbicaraan itu mengambil masa yang lama, beberapa bulan.
Ada ramai saksi.
Pihak pembela membawa ramai pakar dari seluruh Amerika Syarikat.
Ratusan ribu dolar dibelanjakan.
Mereka merupakan orang yang terkenal dalam bidang kepakaran mereka
dan mereka membuktikan bahawa wang sangat penting.
Mereka sanggup menipu untuk wang.
PAKAR PATOLOGI FORENSIK
Apabila kita berpegang pada objektif, bukti saintifik,
ini kes bunuh diri.
Kami bukan hanya mendakwa kes.
Kami pertahankan kebenaran.
Satu-satunya pembelaan yang mereka boleh bentangkan
bagaimana pistol itu meledak
di dalam mulutnya ialah perbuatannya sendiri.
Kami tahu pihak pembela akan memburuk-burukkan Lana.
Mereka terpaksa.
Mereka perlu mereka cerita bohong yang mengatakan individu ini tertekan
dan mahu menamatkan riwayat hidupnya
dan dia tiada apa-apa untuk hidup.
Mereka memainkan video.
Saya takkan jadi hamba dan pelacur.
Isteri Phil Spector pada masa itu duduk di belakang pasukan pertahanan
dan dia mula ketawa terbahak-bahak dan ketawakan Lana.
Awak memang bijak.
Bukan dengan Lana, tapi pada Lana.
Pihak pembela sengaja buat begitu untuk mengejek
dan mengatakan dia perempuan yang lemah,
pelakon sampingan yang serba kekurangan
dan tiada aspirasi kerjaya atau peluang.
Saya tahu Donna dan keluarganya kecewa.
Apabila kawan baik anda dibunuh
dan imejnya tercemar dalam proses itu
dan anda mendengar perkara ini di mahkamah
di mana mereka membentangkan cerita tentang dia,
agak menyakitkan sebab anda tahu semua itu tak benar.
Saya sangat kecewa kerana saya tak dapat melindungi dia
dan melindungi reputasinya dengan cara yang dia berhak dilindungi.
SEPTEMBER 2007 BULAN KELIMA DALAM PERBICARAAN
Di California, peguam bela Phil Spector telah selesai membentangkan kes.
Anda bertemu 12 orang yang tak dikenali dan mereka bukannya saling mengenali…
Sukar untuk buat orang bersetuju, bukan?
Jadi, saya tak pernah anggap yang semuanya mudah.
Saya tahu kami dah kumpulkan bukti yang betul.
Saya tahu kami ada rangka tindakan yang tepat untuk perbicaraan itu.
Saya tahu para saksi, semua wanita yang beri keterangan,
Adriano De Souza,
semua orang buat apa yang sepatutnya,
dan saya fikir, "Kes ini sepatutnya agak mudah."
Para juri memiliki semua alat yang mereka perlukan.
Pada hari pertama.
Keyakinan saya mula goyah pada hari kedua
dan masuk ke hari ketiga.
Pada mulanya, beberapa hari diperlukan
hanya kerana mereka perlu meneliti setiap bukti.
Tapi selepas itu…
Hari kelima, ketujuh, kelapan, kesembilan.
Ketika itu, saya tertekan.
Saya terfikir, "Di mana salah saya? Kenapa lama sangat?"
Apabila ketua juri melaksanakan undian awal,
agak mengecewakan.
Kami tak bersepakat.
Empat bersalah, lima tak bersalah, empat belum buat keputusan.
Ia seperti perbicaraan kedua yang berlaku semasa perbincangan.
Ada antara kami di bilik juri terpaksa mengadili semula
untuk juri yang tak faham
atau terpedaya dengan maklumat salah
yang diberikan oleh pakar daripada pihak pembelaan.
Saya rasa jika mereka ulang penipuan dengan cara berbeza dan agak kerap,
semua itu akan menjadi fakta.
Itu pengalaman paling lama dan menyakitkan pernah saya lalui.
Kami perlu buat kerja kami berdasarkan bukti yang dibentangkan.
Saat ini menyedarkan kami.
Saya tahu situasi itu serius.
Saya jujur dalam memberikan keputusan.
Perbalahan semakin memuncak sehingga kami terpaksa keluar dari situ.
Kami berbincang selama 14 hari. Sudah terlalu lama.
Saya tekan pembaz. Muktamad.
Kali ini, saya dapati juri tak dapat membuat keputusan
dan isytiharkan perbicaraan silap.
Saya fikir kami akan mendapat keputusan yang mudah.
JURI NOMBOR SEMBILAN
Tapi tidak.
Saya dihina oleh pembelaan dan isu yang mereka lontarkan.
Saya rasa cukuplah.
Apabila tukul kayu terkena terasnya,
saya rasa sangat gementar
dan saya fikir, "Saya gagal."
Semua orang buat apa yang sepatutnya
dan saya rasa saya yang gagal
kerana tak dapat menyelesaikannya.
Itu saat yang paling teruk dalam kerjaya saya.
Saya naik ke atas dan mula mengemas beg saya.
Saya mahu pihak media beredar dahulu.
Ada seorang wartawan yang menunggu dengan mikrofon dan kamera.
Semasa saya berjalan ke kereta, dia bertanya,
"En. Jackson, awak mahu cuba sekali lagi?"
Saya berhenti dan saya berkata,
"Saya akan cuba sebanyak mungkin untuk dapatkan keadilan,"
dan terus berjalan.
Kami takkan berhenti kerana juri tak sepakat.
Itu takkan berlaku.
Jadi, kami kuatkan semangat dan menyusun semula kes itu.
Setahun setengah kemudian, kami cuba sekali lagi.
SEDIA UNTUK PERBICARAAN SEKALI LAGI
Pada perbicaraan pertama, daripada 12 orang juri,
sepuluh orang juri mengundi bersalah.
Jadi, saya buat kesimpulan yang kami tak sebarang kesilapan.
Mari kita pilih juri baharu untuk kes ini
dengan cara yang sama, kali kedua. Itu yang kami buat.
Saya tak mengharapkan apa-apa dalam perbicaraan kedua.
Walaupun biasa sahaja,
tapi kedua-dua perbicaraan ini mengusik emosi saya.
Juri sedang berbincang.
Saya menonton perlawanan besbol anak lelaki saya.
Semasa kes ini keluar, dia berusia 11 tahun.
Sekarang umurnya 16 tahun.
Telefon saya tak henti berdering.
"Hei, mereka dah buat keputusan."
Saya duduk saja.
Saya dah fikirkannya.
Saya masih ada perbicaraan dan keputusan yang lain.
Saya terfikir, peluang menonton perlawanan besbol anak saya amat berharga.
Saya kata, "Tidak, saya akan tonton di televisyen."
Anak lelaki dan anak perempuan saya ada di sebelah.
Kami menanti dengan debaran.
Kami, juri kes ini mendapati defendan, Phillip Spector,
bersalah atas pembunuhan tahap kedua Lana Clarkson.
Apabila mereka menyebut bersalah, saya rasa sangat lega.
Saya tak percaya. Akhirnya, kami dapat keputusan yang benar.
Keluarganya gembira pihak juri menolak pemutarbalikan fakta
yang mempersendakan hidup Lana Clarkson
dalam perbicaraan ini,
perbicaraan lepas dan berlangsung selama enam tahun.
Walaupun anda terkenal, kaya atau dianggap sebagai selebriti,
anda akan dibicarakan
dan anda akan bertanggungjawab atas tindakan anda.
Ini sabitan selebriti pertama dalam 40 tahun.
Jelas sekali, ini pencapaian penting bagi semua yang terlibat.
Lega rasanya apabila mengetahui
yang kita boleh memfailkan kes di Los Angeles
terhadap selebriti kaya dan berkuasa
dan berpuas hati kerana kebenaran akan terbongkar.
En. Spector dipenjara 19 tahun.
Sebenarnya…
fokus undang-undang adalah pada hukuman, bukan pemulihan.
Dikurung dalam sel dan berfikir tentang kesalahan anda
sepanjang hidup sehingga mati
dan anda bawa ke dalam kubur.
Dia dapat apa yang sepatutnya.
Saya berhenti sebelum kes itu dibicarakan.
Saya menghidap PTSD.
Saya terlalu tertekan untuk pekerjaan itu.
Danny bersara muda.
Saya rasa Mark pernah berkata,
"Setiap individu mempunyai bilangan mayat."
Bilangan itu berbeza untuk semua orang, tapi pada satu ketika,
anda akan mencapai hadnya.
Kerja ini, kerja yang hebat
dan bagus untuk saya dan keluarga saya,
tapi amat melelahkan
dan berbahaya daripada segi emosi.
Kawan saya ada yang membunuh diri,
ada yang minum alkohol sampai mati.
Meskipun tidak disebut bunuh diri, tapi itulah hakikatnya.
Kes bunuh diri anggota penguat kuasa meningkat setiap tahun
berbanding kematian semasa bertugas.
Memang ketara.
Untuk berjaya seperti Mark, anda perlu menjadi seperti dia,
di mana anda boleh tepis segalanya.
Pada tahun 1994, saya baru menjadi detektif homisid.
Baru dua tahun saya menyiasat pembunuhan.
Saya dan rakan baharu saya menyiasat
kes pembunuhan Mickey dan Trudy Thompson.
Ini kes berprofil tinggi.
Ketika itu, saya tahu Mickey Thompson seorang legenda.
Isterinya, Trudy, juga terlibat dalam mempromosikan acara itu.
Pembunuhan serang hendap Thompson dan isterinya, Trudy,
di jalan masuk rumah pasangan itu di Bradbury.
Mereka membunuh Trudy dahulu.
Semua itu dirancang untuk menyeksa ayah dan cara itu berjaya.
Terjemahan sari kata oleh GG yeksa ayah dan cara itu berjaya.